**সমরেশ বসু** (১১ ডিসেম্বর ১৯২৪ – ১২ মার্চ ১৯৮৮) ছিলেন একজন প্রখ্যাত ভারতীয় বাঙালি লেখক। তার জন্মনাম **সুরথনাথ বসু**; কিন্তু সমরেশ বসু নামেই লেখক পরিচিতি সমধিক। তিনি **কালকূট** ও **ভ্রমর** ছদ্মনামে উল্লেখযযোগ্য সাহিত্য রচনা করেছেন। তার রচনায় রাজনৈতিক কর্মকাণ্ড, শ্রমজীবী মানুষের জীবন এবং যৌনতাসহ বিভিন্ন অভিজ্ঞতার সুনিপুণ বর্ণনা ফুটে উঠেছে। তিনি ১৯৮০ সালে সাহিত্য অকাদেমি পুরস্কার লাভ করেন।

শৈশব ও কৈশোর
------------

তার শৈশব কাটে বাংলাদেশের বিক্রমপুরে আর কৈশোর কাটে ভারতের কলকাতার উপকণ্ঠ নৈহাটিতে। বাবার নাম মোহিনীমোহন বসু, মা শৈবালিনী বসু। বিচিত্র সব অভিজ্ঞতায় তার জীবন ছিল পরিপূর্ণ। তিনি একসময় মাথায় ফেরি করে ডিম বেচতেন।

কর্মজীবন
--------

১৯৪৩ থেকে ১৯৪৯ সাল পর্যন্ত ইছাপুর বন্দুক কারখানায় চাকরি করেছেন সমরেশ বসু। এই সময়পর্বের মধ্যেই কমিউনিস্ট আন্দোলনের সঙ্গে জড়িয়ে পড়েন তিনি। বিচিত্র বিষয় এবং আঙ্গিকে নিত্য ও আমৃত্যু ক্রিয়াশীল লেখকের নাম সমরেশ বসু। দেবেশ রায় তার মৃত্যুতে লেখা রচনাটির শিরোনামই দিয়েছিলেন, 'জীবনের শেষদিন পর্যন্ত তিনি লেখক এবং পেশাদার লেখক' (প্রতিক্ষণ, ৫ম বর্ষ, ১৭ সংখ্যা, ২–১৬ এপ্রিল ১৯৮৮)। লিখেছিলেন, 'তিনি আমাদের মতো অফিস-পালানো *কেরানি লেখক* ছিলেন না, যাঁদের সাহস নেই লেখাকে জীবিকা করার অথচ ষোল আনার ওপর আঠারো আনা শখ আছে লেখক হওয়ার।'

রাজনৈতিক জীবন ও কারাবাস
-----------------------

১৯৪৩ থেকে ১৯৪৯ সাল পর্যন্ত তিনি ইছাপুরের বন্দুক ফ্যাক্টরিতে কাজ করেন। ট্রেড ইউনিয়ন ও ভারতের কমিউনিস্ট পার্টির একজন সক্রিয় সদস্য ছিলেন তিনি। এ কারণে তাকে ১৯৪৯-৫০ সালে জেলও খাটতে হয়। জেলখানায় তিনি তার প্রথম উপন্যাস ‘উত্তরঙ্গ’ রচনা করেন। জেল থেকে মুক্তি পাওয়ার পর তিনি লেখালেখিকেই পেশা হিসেবে গ্রহণ করেন।

ছদ্মনাম
-------

*কালকূট* মানে তীব্র বিষ। এটি ছিল তার ছদ্মনাম। 'অমৃত কুম্ভের সন্ধানে', 'কোথায় পাব তারে' সহ অনেক উপন্যাস তিনি এ নামে লিখেছেন। বহমান সমাজ থেকে বাইরে গিয়ে একান্তে বেড়াতে ঘুরে বেরিয়েছেন আর সে অভিজ্ঞতা নিয়ে লিখেছেন ভ্রমণধর্মী উপন্যাস। হিংসা, মারামারি আর লোলুপতার বেড়াজালে আবদ্ধ থেকে যে জীবন দুর্বিষহ হয়ে উঠেছিল, সেখান থেকে বেড়িয়ে এসে তিনি অমৃতের সন্ধান করেছেন। তাই কালকূট নাম ধারণ করে হৃদয়ের তীব্র বিষকে সরিয়ে রেখে অমৃত মন্থন করেছেন উপন্যাসের মধ্য দিয়ে৷ *অমৃত বিষের পাত্রে*, *মন মেরামতের আশায়*, *হারায়ে সেই মানুষে*, *তুষার শৃঙ্গের পদতলে* ইত্যাদি এই ধারার উপন্যাস।

*ভ্রমর* ছদ্মনামে লেখা তিনটে উপন্যাস ১৩৮৯, ১৩৯০ ও ১৩৯১ বঙ্গাব্দের শারদীয়া *প্রসাদ*এ প্রকাশিত হয়:'যুদ্ধের শেষ সেনাপতি' , 'প্রভু কার হাতে তোমার রক্ত' , 'প্রেম - কাব্য - রক্ত'।

পুরস্কার
--------

ছদ্মনামে লেখা 'শাম্ব' উপন্যাসের জন্য তিনি ১৯৮০ সালের আকাদেমি পুরস্কার পেয়েছিলেন।

সাহিত্য কর্ম
------------

লেখক হিসেবে সমরেশ আমৃত্যু যে লড়াই করেছেন, তার কোনো তুলনা নেই। তার নিজের জীবনই আরেক মহাকাব্যিক উপন্যাস। 'চিরসখা' নামের প্রায় ৫ লাখ শব্দের বিশাল উপন্যাসে সেই লড়াইকে স্মরণীয় করে রেখেছেন তারই পুত্র নবকুমার বসু। ছোটদের জন্যে তার সৃষ্ট গোয়েন্দা গোগোল অত্যন্ত জনপ্রিয় হয়। গোগোলকে নিয়ে বহু ছোটগল্প ও উপন্যাস লিখেছেন যা শিশুসাহিত্য হিসেবে সমান জনপ্রিয়তা পেয়েছে। গোগোলের দুটি কাহিনি গোয়েন্দা গোগোল ও গোগোলের কীর্তি নামে চলচ্চিত্রায়িতও হয়েছে।

**উপন্যাস**
সমরেশ বসু প্রণীত উপন্যাসের সংখ্যা ১০০।

* *উত্তরঙ্গ* (১৯৫১)
* *গঙ্গা* (১৯৫৭)
* *বিবর* (১৯৬৫)
* *প্রজাপতি*
* *দেখি নাই ফিরে*
* *সওদাগর*
* *কোথায় পাবো তারে* (১৯৬৮) (কালকূট ছদ্মনামে)
* *নয়নপুরের মাটি* (১৯৫২)
* *বাঘিনী* (১৯৬০)
* *চলো মন রুপনগরে*
* *পাতক*
* *মুক্তবেণীর উজানে*
* *টানাপোড়েন*
* *স্বীকারোক্তি*
* *অপদার্থ*
* *সুচাঁদের স্বদেশযাত্রা*
* *যুগ যুগ জীয়ে* (১৯৮১)
* *মহাকালের রথের ঘোড়া* (১৯৭৭)
* *শেকল ছেঁড়া হাতের খোঁজে* (১৯৮৪)
* *বাঘিনী*
* *বিপর্যস্ত*
* *শাম্ব*
* *বিটি রোডের ধারে* (১৯৫২)
* *শ্রীমতি কাফে* (১৯৫৩)
* *অবশেষে*
* *আম মাহাতো*
* *কামনা বাসনা*
* *কে নেবে মোরে*
* *খন্ডিতা*
* *গোগোল চিক্কুস নাগাল্যান্ড*
* *ছায়া ঢাকা মন*
* *জঙ্গল মহলের গোগোল*
* *জবাব*
* *তিন পুরুষ*
* *দাহ*
* *নাটের গুরু*
* *নিঠুর দরদী*
* *পথিক*
* *প্রাণ প্রতিমা*
* *বাঘিনী*
* *বিদেশী গাড়িতে বিপদ*
* *বিবেকবান/ভীরু*
* *ভানুমতী ও ভানুমতীর নবরঙ্গ*
* *মহাকালের রথের ঘোড়া*
* *রক্তিম বসন্ত*
* *শিমুলগড়ের খুনে ভূত*
* *শেখল ছেঁড়া হাতের খোঁজে*
* *সেই গাড়ির খোঁজে*
* *স্বর্ণচঞ্চু*
* *হৃদয়ের মুখ*
* *প্রচেতোষ*

উল্লেখযোগ্য গল্পগ্রন্থ
----------------------

তার প্রকাশিত ছোটগল্পের সংখ্যা ২০০।

* *মনোমুকুর*

পুরস্কার
--------

তিনি ১৯৫৯ ও ১৯৮২ সালে আনন্দ পুরস্কার লাভ করেন।

মৃত্যু
------

সমরেশ বসু ১৯৮৮ সালের ১২ মার্চ মারা যান। মৃত্যুকালেও তার লেখার টেবিলে ছিল দশ বছরের অমানুষিক শ্রমের অসমাপ্ত ফসল শিল্পী রামকিংকর বেইজের জীবনী অবলম্বনে উপন্যাস *দেখি নাই ফিরে*। এই উপন্যাসের চিত্রাঙ্কন করেন প্রচ্ছদ শিল্পী [[বিকাশ ভট্টাচার্য]

কবি শক্তি চট্টোপাধ্যায় সমরেশ বসুর ভক্ত ছিলেন। সমরেশ বসুর প্রয়াণের পর তিনি একটি কবিতা লেখেন - "দেখি নাই ফিরে"। তাতে শক্তি লিখেছেন - 

|  |  |  |
| --- | --- | --- |
| "| রাজকীয় মর্জি ছিল চরিত্রে তোমার। যাবার সময়ও তুমি গেছ সেই ভাবে। | "|

১৯৮৩ খ্রিস্টাব্দে প্রখ্যাত ভাষাবিদ ও ঐতিহাসিক ড. সুকুমার সেন এর উদ্যোগে প্রতিষ্ঠিত "হোমসিয়ানা" ক্লাবের নিয়মিত সদস্য ছিলেন সমরেশ বসু। তাঁর মৃত্যুর পর হোমসিয়ানার এক অধিবেশনে (৭ ই জুলাই ১৯৮৯) তাঁর স্মৃতির উদ্দেশ্যে ড.সুকুমার সেন রচিত একটি সংস্কৃত কবিতা পাঠ করা হয় -

|  |  |  |
| --- | --- | --- |
| "| হোমসিয়ানা সুহৃত সঙ্গে স্বাগতঃ স্বয়মাগতঃ 
সভামুদ্দীপয়াং চক্রে সমরেশোঃ বসুঃ কবি।। | "|

আরও দেখুন
---------

* বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র
---------

1. ↑  mamatimanush (২০২০-০২-১৪)। "সমরেশ বসু –" (ইংরেজি ভাষায়)। ২০২১-০৯-০৩ তারিখে মূল থেকে আর্কাইভ করা। সংগ্রহের তারিখ ২০২১-০৯-০৩।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***সমরেশ বসু***

* আমার দেশ পত্রিকা\_ ১২ মার্চ ২০১০
* ফাঁদ ও প্রজাপতির উড়াল\_হামীম কামরুল হক

| * দে
* স
আনন্দ পুরস্কার |
| --- |
| ১৯৫৮-১৯৭৯ | 
* ১৯৫৮ - বিভূতিভূষণ মুখোপাধ্যায়
* ১৯৫৯ - সমরেশ বসু
* ১৯৬০ - প্রমথনাথ বিশী
* ১৯৬১ - সৈয়দ মুজতবা আলী
* ১৯৬৩ - কালিদাস রায়
* ১৯৬৬ - সুকুমার সেন ও জ্যোতিরিন্দ্র নন্দী
* ১৯৬৭ - বিমল কর
* ১৯৬৮ - গোপালচন্দ্র ভট্টাচার্য
* ১৯৭০ - গৌরকিশোর ঘোষ
* ১৯৭১ - সত্যজিৎ রায় ও সন্তোষকুমার ঘোষ
* ১৯৭২ - সুনীল গঙ্গোপাধ্যায়
* ১৯৭৩ - শীর্ষেন্দু মুখোপাধ্যায়: *মানবজমিন*
* ১৯৭৪ - মতি নন্দী
* ১৯৭৫ - শক্তি চট্টোপাধ্যায়
* ১৯৭৬ - বুদ্ধদেব গুহ: *হলুদ বসন্ত*
* ১৯৭৮ - নিখিল সরকার
* ১৯৭৯ - সৈয়দ মুস্তাফা সিরাজ

 |
| ১৯৮০-১৯৯৯ | 
* ১৯৮১ - সঞ্জীব চট্টোপাধ্যায়
* ১৯৮২ - সমরেশ মজুমদার
* ১৯৮৩ - অন্নদাশঙ্কর রায়
* ১৯৮৪ - সুভাষ ভট্টাচার্য, দিব্যেন্দু পালিত, সুকুমার সেন, সাগরময় ঘোষ ও বিমল মিত্র
* ১৯৮৫ - আলোকরঞ্জন দাসগুপ্ত
* ১৯৮৬ - কেতকী কুশারী ডাইসন
* ১৯৮৭ - অমলেশ ত্রিপাঠী
* ১৯৮৮ - আবুল বাশার
* ১৯৮৯ - সুনীল গঙ্গোপাধ্যায় ও অমিতাভ ঘোষ
* ১৯৯০ – শীর্ষেন্দু মুখোপাধ্যায় ও জয় গোস্বামী
* ১৯৯১ – সুভাষ মুখোপাধ্যায় ও জয়া মিত্র
* ১৯৯২ - তসলিমা নাসরিন: *নির্বাচিত কলাম*
* ১৯৯৩ - বাংলা একাডেমী (প্রত্যাখ্যাত) ও ক্লিন্টন সীলি
* ১৯৯৪ - অন্নদাশঙ্কর রায়, শামসুর রহমান, আনিসুজ্জামান
* ১৯৯৫ - নজরুল ইসলাম ও দেবারতি মিত্র
* ১৯৯৬ - আখতারুজ্জামান ইলিয়াস: *খোয়াবনামা*
* ১৯৯৭ - বাণী বসু: *মৈত্রেয় জাতক*
* ১৯৯৮ - জয় গোস্বামী: *যারা বৃষ্টিতে ভিজেছিল*
* ১৯৯৯ - মন্দাক্রান্তা সেন: *হৃদয় অবাধ্য মেয়ে*

 |
| ২০০০-২০২০ | 
* ২০০০ - তসলিমা নাসরিন: *আমার মেয়েবেলা*
* ২০০১ - গৌরীপ্রসাদ ঘোষ
* ২০০২ - সুধীর চক্রবর্তী: *বাউল ফকির কথা*
* ২০০৩ - তিলোত্তমা মজুমদার: *বসুধারা*
* ২০০৪ - শ্রীজাত: *উড়ন্ত সব জোকার*
* ২০০৫ - মিহির সেনগুপ্ত
* ২০০৬ - উৎপলকুমার বসু
* ২০০৭ - ধৃতিকান্ত লাহিড়ী চৌধুরী: *হাতির বই*
* ২০০৮ - হাসান আজিজুল হক: *আগুনপাখি*
* ২০০৯ - রণজিত গুহ *কবির নাম ও সর্বনাম*
* ২০১০ - সুনন্দ শিকদার: *দয়াময়ীর কথা*
* ২০১১ - গৌতম ভদ্র
* ২০১২ - পিনাকী ঠাকুর: *চুম্বনের ক্ষত*
* ২০১৩ - রামকুমার মুখোপাধ্যায়: *ধনপতির সিংহলযাত্রা*
* ২০১৪ - অরিন্দম চক্রবর্তী
* ২০১৫ - স্বপ্নময় চক্রবর্তী: *হলদে গোলাপ*
* ২০১৬ - সুধীর দত্ত: *তাঁবু মই ও শ্রেষ্ঠ কবিতাগুচ্ছ*
* ২০১৭ - আনিসুজ্জামান: *বিপুলা পৃথিবী*
* ২০১৮ - সন্তোষ রানা: *রাজনীতির এক জীবন*
* ২০১৯ - নলিনী বেরা: *সুবর্ণরেণু সুবর্ণরেখা*

 |